Francisco Romero Robledo, 1904. Óleo sobre lenzo de Ignacio Pinazo Camarlench. Conservado no Congreso dos Deputados.
**Francisco Romero Robledo**, nado en Antequera o 8 de marzo de 1838 e finado en Madrid o 3 de marzo de 1906, foi un avogado e político español.

Traxectoria
-----------

Licenciado en Dereito en 1862, nese mesmo ano obtivo a súa primeira acta de deputado pola Unión Liberal representando a Málaga mantendo este escano ata 1866. Participou activamente na Revolución de 1868 que destronou a Isabel II formando parte da Xunta revolucionaria de Madrid. Pasou a militar no Partido Constitucional de Sagasta co que concorreu, obtendo escano pola circunscrición de Málaga, nas eleccións de 1869 a 1872 e chegou a ser nomeado subsecretario de Gobernación en 1871 e ministro de Fomento entre o 20 de febreiro e o 26 de maio de 1872.

Coa proclamación, en 1873, da I República, volveu ser elixido deputado nesta ocasión por León e situouse entre os detractores do réxime republicano, acercándose politicamente a Cánovas e á súa idea de lograr a restauración borbónica. Lograda esta, continuou sendo elixido deputado ata as eleccións de 1898, e foi ministro de Gobernación en tres ocasións: entre o 31 de decembro de 1874 e o 7 de marzo de 1879 nos gobernos que presidiron sucesivamente Cánovas e Soler; entre o 9 de decembro de 1879 e o 8 de febreiro de 1881 e entre o 18 de xaneiro de 1884 e o 13 de xullo de 1885 en gabinetes tamén presididos por Antonio Cánovas.

A cesión do poder aos liberais que se acordou entre Sagasta e Cánovas no Pacto do Pardo logo da morte de Afonso XII, provocou a súa ruptura con Cánovas e o achegamento ao xeneral José López Domínguez con quen formou en 1886 o Partido Liberal-Reformista, pero retornou ás filas do Partido Conservador en 1890, iniciando unha nova etapa na que ocupou as carteiras ministeriais de Ultramar, entre o 23 de novembro de 1891 e o 11 de decembro de 1892, e de Graza e Xustiza, entre o 23 de marzo e o 14 de decembro de 1895, en ambos casos baixo a presidencia de Cánovas.

Á morte de Cánovas en 1897 foi incapaz de facerse co liderado do partido polo que creou a súa propia facción, coñecida como "romerista", chegando a presidir o Congreso entre 1903 e 1905, período no que tivo que facer fronte ata a tres votos de censura.

|  |  |  |
| --- | --- | --- |
| Predecesor:**Alejandro Groizard Gómez de la Serna** | **Ministro de Fomento**1872 | Sucesor:**Víctor Balaguer Cirera** |
| Predecesor:**Manuel Ruiz ZorrillaFrancisco SilvelaSegismundo Moret** | **Ministro de Gobernación**1874 - 18791879 - 18811884 - 1885 | Sucesor:**Francisco de Borja Queipo de LlanoVenancio González FernándezRaimundo Fernández Villaverde** |
| Predecesor:**Antonio María Fabié** | **Ministro de Ultramar**1891 - 1892 | Sucesor:**Antonio Maura** |
| Predecesor:**Antonio Maura** | **Ministro de Graza e Xustiza**1895 | Sucesor:**Manuel Aguirre de Tejada** |

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Francisco Romero Robledo*** |

|  |  |
| --- | --- |
|  | A Galicitas posúe citas sobre:  ***Francisco Romero Robledo*** |

### Bibliografía

* Un político de la Restauración: Romero Robledo

### Ligazóns externas

* Ficha na Base documental d'Història Contemporània de Catalunya

|  |  |
| --- | --- |
| Control de autoridades | 
* Wd: Q2370852
* WorldCat
* VIAF: 121075407
* BNE: XX874872
* BNF: 16252802r
* DBE: francisco-romero-robledo
* Galiciana: 14283
* GEC: 0056682
* ISNI: 0000 0000 7934 5749
* LCCN: n2010031211
* ULAN: 500117946
* Arquivo Histórico de Deputados (1810-1977): 99610

 |